On canto de Nadałe, o caroła de Nadałe , el xe na conpoxision muxicałe tradisionałe, inte ła forma de ła caroła, tendensialmente de orixene inglexa, che trata argomenti rełativi al Nadal e che cuindi ła vien cantada in tałe dì o in xenerałe durante el periodo nadałisio. I canti de Nadal i costituise un sotoxeenere de ła pì xenerałe muxega nadałisia. Ła forma de un canto de Nadal xe cueła de ła caroła medievałe, che prevede de norma stanse o strofe uniformi , alternae co un ritorneło , segondo el schema R, S1, R, S2 R. I canti de Nadałe i xe orixinałi de ła tradision orałe inglexe del tardo Medioevo e i ga avùo po' un revival inte ła segonda metà del XVIII sècoło, periodo inte el cuało xe stàe inaxonta traduxeste e inportae anca conpoxision de orixene foresta. Gran parte de łe tradizionałe carołe de Nadal łe pol èsar trovae inte łe note rancurae di Percy Dearmer, Martin Shaw e Ralph Vaughan Williams e i do vołumi de , el primo de Reginald Jacques e David Willcocks e el segondo del steso Willcocks co John Rutter. In partegołar, i arangiamenti contegnesti in sta ùltema cołesion i xe considerai un standar par eł execusion corałe inte el mondo anglofono.